
Αρ 


. Φύλλου 3341 


ΑΠΟΦΑΣΕΙΣ 

Αριθμ. απόφ. 88/57/24 -04-2018 

Έγκριση του Κανονισμού του Προγράμματος Με¬ 
ταπτυχιακών Σπουδών με τίτλο: «Πρόγραμμα Με¬ 
ταπτυχιακών Σπουδών Ποινικών και Εγκλημα¬ 
τολογιών Επιστημών» του Τμήματος Νομικής 
της Νομικής Σχολής του Δημοκρίτειου Πανεπι¬ 
στημίου Θράκης 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. ΔΠΘ/ΣΥΓΚ/25072/969/16-01 -2017 απόφα¬ 
ση Συγκλήτου του Δ.Π.Θ., αναφορικά με τον ορισμό «Ανα¬ 
πληρωτών Πρύτανη - Μεταβίβαση αρμοδιοτήτων Πρύτα¬ 
νη - Αναπλήρωση Πρύτανη» (ΦΕΚ 327/08.02.2017/τ.Β'). 

2. Τιςδιατάξειςτουάρθρου45,παρ. 1 του ν. 4485/2017 
(ΦΕΚ 114/4-8-2017/τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38/ 
02-03-2018/τ.Α') σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανο¬ 
νισμός Μεταπτυχιακών Σπουδών του Τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017/τ.Α'), σύμφωνα μετις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου,... να καταρτίσουν 
και να δημοσιεύσουν τους Κανονισμούς του άρθρου 45». 

4. Τις διατάξεις του ν. 4009/2011 (Α' 195) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

5. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του π.δ. 63/2005 (Α'98). 


7. Την απόφαση της Συνέλευσης του Τμήματος Νομι¬ 
κής στην αριθμ. 250/28-02-2018 συνεδρίασή της και το 
απόσπασμα πρακτικού αυτής. 

8. Την απόφαση της Συγκλήτου συνεδρίαση 97/57/ 
24-04-2018 (ΦΕΚ 1834/22-05-2018/τ.Β') με την οποία 
εγκρίθηκε η ίδρυση του Προγράμματος Μεταπτυχια¬ 
κών Σπουδών με τίτλο: «Πρόγραμμα Μεταπτυχιακών 
Σπουδών Ποινικών και Εγκληματολογικών Επιστημών» 
του Τμήματος Νομικής του Δημοκρίτειου Πανεπιστημί¬ 
ου Θράκης σε εφαρμογή του ν.4485/2017 (ΦΕΚ 114 Α'), 
όπως τροποποιήθηκε και ισχύει. 

9. Τη με αριθμ. 4/33/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ. και το απόσπα¬ 
σμα πρακτικού αυτής. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

ΕΓΚΡΙΣΗ ΤΟΥ ΚΑΝΟΝΙΣΜΟΥΤΟΥ 
ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
ΜΕ ΤΙΤΛΟ: «ΠΡΟΓΡΑΜΜΑ ΜΕΤΑΠΤΥΧΙΑΚΩΝ 
ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ» ΤΟΥ ΤΜΗΜΑΤΟΣ ΝΟΜΙΚΗΣ ΤΗΣ 
ΝΟΜΙΚΗΣ ΣΧΟΛΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Σκοπός Προγράμματος 

1. Το Πρόγραμμα Μεταπτυχιακών Σπουδών «ΠΡΟ¬ 
ΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ 
ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» του Τμήματος Νο¬ 
μικής της Νομικής Σχολής του Δ.Π.Θ. αποσκοπεί α) στη 
σε βάθος κατανόηση των αρχών, των πρακτικών και των 
τεχνικών του Ποινικού δικαίου, του Ποινικού Δικονο- 
μικού Δικαίου και των Εγκληματολογικών Επιστημών, 
β) στην επιμόρφωση δικηγόρων και δικαστών και γ) στη 
διάχυση της γνώσης σε ένα ευρύτερο κοινό μέσω της 
διοργάνωσης συνεδρίων, ημερίδων και διαλέξεων, άλλα 
και της έκδοσης του ερευνητικού προϊόντος του ΠΜΣ. 

2. Το Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) με τον τίτλο «ΠΡΟΓΡΑΜΜΑ ΜΕΤΑΠΤΥΧΙΑ¬ 
ΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ» με έμφαση στις ακόλουθες επιστημονικές 
ειδικεύσεις: 

α) Ποινικού Δικαίου, β) Ποινικής Δικονομίας, γ) Εγκλη- 
ματολογικών Επιστημών. 

Άρθρο 2 

Διάρθρωση-Χρονική Διάρκεια 

Το Πρόγραμμα Μεταπτυχιακών Σπουδών, με τίτλο: 
«ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ 
ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» έχει διάρκεια 
τεσσάρων (4) εξαμήνων. Περιλαμβάνει: (α) έναν κύ¬ 
κλο υποχρεωτικής φοίτησης, διάρκειας τεσσάρων (4) 
εξαμήνων, ο οποίος περιλαμβάνει τον κύκλο θεωρητι¬ 
κών μαθημάτων και εφαρμογών και (β) την εκπόνηση 
παράλληλα Μεταπτυχιακής Διπλωματικής Εργασίας 
στο τέταρτο εξάμηνο. Η καταληκτική ημερομηνία δι¬ 
ατήρησης της ιδιότητας του μεταπτυχιακού φοιτητή 
είναι η τελευταία ημέρα του επόμενου ημερολογιακού 
έτους από την ολοκλήρωση των τεσσάρων εξαμήνων 
φοίτησης. 

Άρθρο 3 

Όργανα του Μεταπτυχιακού Προγράμματος 

1. Η εποπτεία και ο συντονισμός του προγράμματος 
ανήκει στη Συντονιστική Επιτροπή Μεταπτυχιακών 
Σπουδών (Σ. Ε.) του Προγράμματος Μεταπτυχιακών 
Σπουδών (Π.Μ.Σ.), η οποία ορίζεται από τη Συνέλευση 
του Τμήματος. Οι αποφάσεις της Σ.Ε. λαμβάνονται με 
πλειοψηφία, συγκαλείται δε αυτή από τον Διευθυντή του 
Π.Μ.Σ. ή από δύο από τα μέλη της. Η Σ.Ε. παρακολουθεί 
και ελέγχει την πορεία των σπουδών κάθε μεταπτυχι¬ 
ακού φοιτητή. Κατά το χρονικό διάστημα μεταξύ των 
συνεδριάσεων της Συνέλευσης του Τμήματος, άκρως 
επείγοντα ζητήματα αρμοδιότητας της μπορούν να απο- 
φασίζονται από την Σ.Ε. του Π.Μ.Σ. 

2. Για την εκτέλεση του προγράμματος ορίζεται Διευ¬ 
θυντής του Προγράμματος Μεταπτυχιακών Σπουδών, 
ο οποίος είναι μέλος της Σ.Ε. και εκλέγεται, όπως και ο 
αναπληρωτής του, από τη Συνέλευση του Τμήματος. 
Ο Διευθυντής του Π.Μ.Σ. είναι μέλος Δ.Ε.Π. της πρώτης 
βαθμίδας ή της βαθμίδας του αναπληρωτή καθηγητή, 
είναι δε του ιδίου ή συναφούς αντικειμένου με το αντι¬ 
κείμενο του Π.Μ.Σ. και εισηγείται στη Συνέλευση του 
Τμήματος κάθε θέμα που αφορά στην αποτελεσματι¬ 
κή λειτουργία του Π.Μ.Σ., σύμφωνα με όσα ορίζονται 
στον νόμο και τον παρόντα Κανονισμό Μεταπτυχιακών 
Σπουδών. 

3. Ανώτατο όργανο είναι η Συνέλευση του Τμήματος. 

Άρθρο 4 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους τριάντα (30) ανά έτος. Στο Π.Μ.Σ. 
γίνονται δεκτοί καθ' υπέρβαση του ανωτάτου ορίου του 
αριθμού των εισακτέων και συνολικά έως δέκα (10) δι¬ 
καστικοί ή εισαγγελικοί λειτουργοί. 

Επιπλέον ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Π.Μ.Σ. ανέρχεται σε 1,25 
(30/24), ενώ ο μέγιστος αριθμός μεταπτυχιακών φοιτη- 
τών/τριων του Τμήματος σε σχέση με τον αριθμό των 
προπτυχιακών φοιτητών/τριώντου είναι 0,2 (395/2.020) 


και σε σχέση με τον αριθμό των διδασκόντων του Τμή¬ 
ματος Νομικής είναι 4,4 (395/90) (άρθρο 45 παρ. 1 β του 
ν. 4485/2017). 

Άρθρο 5 

Κριτήρια και Διαδικασία Επιλογής Υποψηφίων 

1. Στο Π.Μ.Σ. «ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥ¬ 
ΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 
γίνονται δεκτοί πτυχιούχοιτων ΝομικώνΤμημάτωντων 
Νομικών Σχολών ή αναγνωρισμένων Νομικών Σχολών 
ομοταγών Ιδρυμάτων της αλλοδαπής 1 μετά από απόφα¬ 
ση της Συνέλευσης του Τμήματος. 

2. Για να εγγράφει κάποιος στο Πρόγραμμα Μεταπτυχι¬ 
ακών Σπουδών «ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥ¬ 
ΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 
(Μεταπτυχιακό Δίπλωμα Ειδίκευσης) πρέπει να επιτύχει 
σε γραπτές εισαγωγικές εξετάσεις στο μάθημα Ποινικό 
Δίκαιο - Ποινική Δικονομία. 

Ο αριθμός και το είδος των εξεταζόμενων μαθημάτων 
επιτρέπεται να τροποποιηθούν με απόφαση της Συνέλευ¬ 
σης του Τ μήματος, μετά από εισήγηση της Σ.Ε., η οποία θα 
δημοσιοποιείται μέχρι τα μέσα Ιουλίου κάθε έτους. Με την 
ίδια απόφαση ορίζεται και ο ανώτατος αριθμός εισακτέων, 
ο οποίος δεν μπορεί να υπερβαίνει τους (30) με επιφύλαξη 
εισαγωγής υπεράριθμων φοιτητών. 

3.0 υποψήφιος θα πρέπει να γνωρίζει μια ξένη γλώσ¬ 
σα (αγγλική, γαλλική ή γερμανική). Η γνώση της ξένης 
γλώσσας αποδεικνύεται από την υποβολή οικείου κατά 
περίπτωση τίτλου σπουδών της γλώσσας ή από γρα¬ 
πτή εξέταση, ή από την προσκόμιση μεταπτυχιακού 
τίτλου σπουδών για τη χορήγηση του οποίου προϋ¬ 
ποτίθεται η εκπόνηση διπλωματικής εργασίας σε μία 
από τις ανωτέρω ξένες γλώσσες. Η επάρκεια του τυ¬ 
χόν υποβαλλόμενου τίτλου σπουδών κρίνεται από την 
Επιτροπή Εξέτασης των υποψηφίων μεταπτυχιακών 
φοιτητών. 

4. Η Συνέλευση του Τμήματος συγκροτεί Επιτροπή Εξέ¬ 
τασης των υποψηφίων μεταπτυχιακών φοιτητών, μετά 
από πρόταση του Διευθυντή του Π.Μ.Σ. Τα γραπτά των 
υποψηφίων του κάθε μαθήματος βαθμολογούνται από 
δύο μέλη ΔΕΠ του Τομέα Ποινικών και Εγκληματολογι- 
κών Επιστημών, οι οποίοι μαζί με έναν αναπληρωματικό 
εξεταστή, που είναι επίσης μέλος ΔΕΠ του ίδιου Τομέα, 
αποτελούν τα μέλη της Επιτροπής Εξέτασης που συγκρό¬ 
τησε η Συνέλευση τουΤμήματος. Οι δύο εξεταστές βαθ¬ 
μολογούν ισότιμα. Για την ξένη γλώσσα, εξεταστής είναι 
ένα μέλος ΔΕΠ του Τμήματος, το οποίο αποτελεί μέλος 
της Επιτροπής Εξέτασης ή ένας διδάσκαλος της οικείας 
γλώσσας που υπηρετεί στο ΔΠΘ, που ορίζεται από τη 
Συνέλευση τουΤμήματος. 

1 Τίτλοι σπουδών Ιδρυμάτων της αλλοδαπής θα πρέπει να συ¬ 
νοδεύονται από την πράξη του ΔΟΑΤΑΠ, περί αναγνωρίσεως 
της ισοτιμίας και της αντιστοιχίας, εφόσον πρόκειται για τίτλο 
πρώτου επιπέδου και περί αναγνωρίσεως ισοτιμίας για τους 
τίτλους των λοιπών επιπέδων σπουδών. Για την υποβολή της 
αιτήσεως επιλογής για το Π.Μ.Σ. αρκεί, ελλείψει της πράξεως, η 
κατάθεση βεβαιώσεως της σχετικής αιτήσεως προς το ΔΟΑΤΑΠ, 
με την υποχρέωση της καταθέσεως και της πράξεως για την 
εγγραφή του υποψηφίου στο Π.Μ.Σ. 

5. Οι αιτήσεις των ενδιαφερομένων υποβάλλονται 
στη Γραμματεία του Τμήματος κατά το πρώτο δεκαπεν¬ 
θήμερο του Σεπτεμβρίου κάθε έτους και αναφέρουν 
την επιστημονική κατεύθυνση και τα μαθήματα στα 
οποία επιθυμεί να εξετασθεί ο υποψήφιος. Οι εξετάσεις 
διενεργούνται κατά το δεύτερο δεκαπενθήμερο του 
Σεπτεμβρίου κάθε έτους και η διδασκαλία άρχεται το 
αργότερο το πρώτο δεκαπενθήμερο του Οκτωβρίου 
εκάστου έτους, εκτός εάν υπάρξει αντίθετη απόφαση 
της Συνέλευσης του Τμήματος. 

6. Με απόφαση της Συνέλευσης του Τμήματος, πέραν 
του αριθμού εισακτέων, μπορούν να εγγράφονται ως 
υπεράριθμοι δικαστικοί ή εισαγγελικοί λειτουργοί. Τον 
ακριβή αριθμό ορίζει η Συνέλευση του Τμήματος μετά 
από εισήγηση της Σ.Ε. 

7. Κριτήρια επιλογής για την εγγραφή στο Πρόγραμμα, 
με αντίστοιχα ποσοστά αξιολόγησης, είναι τα ακόλουθα: 

7.1. Η επιτυχής, σύμφωνα με τα οριζόμενα ανωτέρω, 
συμμετοχή στις εισαγωγικές εξετάσεις, με ποσοστό 
αξιολόγησης στο συνολικό βαθμό αξιολόγησης 50%. 
θεωρείται ότι πέτυχε στις εισαγωγικές εξετάσεις του 
Προγράμματος Μεταπτυχιακών Σπουδών ο υποψήφι¬ 
ος, όταν το άθροισμα των βαθμών των δύο εξεταστών 
στο κάθε μάθημα που εξετάστηκε είναι τουλάχιστον 10, 
στη βαθμολογική κλίμακα από ένα έως δέκα (1-10), και 
ο υποβληθείς τίτλος σπουδών του ξένης γλώσσας έχει 
κριθεί επαρκής ή, μετά από τη συμμετοχή του στην γρα¬ 
πτή εξέταση της παρ. 4 του παρόντος άρθρου, η γνώση 
της ξένης γλώσσας έχει κριθεί επαρκής. 

7.2.0 βαθμός πτυχίου με ποσοστό αξιολόγησης 20% 
και ο μέσος όρος των βαθμών που έλαβε ο υποψήφιος 
στα μαθήματατουΤομέαΔικαίουτων Επιχειρήσεων και 
Εργασιακού Δικαίου κατά τη διάρκεια των προπτυχιακών 
του σπουδών, με ποσοστό αξιολόγησης 30%. 

7.3. Οι δικαστικοί ή εισαγγελικοί λειτουργοί, οι οποί¬ 
οι μπορούν να εγγράφονται ως υπεράριθμοι (έως δέκα 
κατά ανώτατο όριο) γίνονται δεκτοί χωρίς εξετάσεις, 
εφόσον αποδεδειγμένα γνωρίζουν μία από τις ξένες 
γλώσσες που αριθμούνται ανωτέρω. Για την επιλογή 
τους, εάν ο αριθμός των ενδιαφερομένων υπερβαίνει 
τον ορισθέντα αριθμό, λαμβάνονται υπόψη η γνώση πε¬ 
ρισσοτέρων της μίας ξένων γλωσσών και η δημοσίευση 
επιστημονικών εργασιών. 


8. Εάν ο αριθμός των επιτυχόντων στις γραπτές εξε¬ 
τάσεις είναι μικρότερος του αριθμού εισακτέων, εισάγο- 
νται όλοι οι επιτυχόντες στις εξετάσεις. Ο πίνακας των 
επιτυχόντων επικυρώνεται σε κάθε περίπτωση από τη 
Συνέλευση του Τμήματος. 

9. Εφόσον υπάρξουν ικανά έσοδα, θα χορηγούνται 
υποτροφίες σε φοιτητές του Π.Μ.Σ. με εξαιρετικές επι¬ 
δόσεις, μετά από απόφαση της Συνέλευσης του Τμή¬ 
ματος μετά από εισήγηση του Διευθυντή του Π.Μ.Σ. Οι 
υπότροφοι οφείλουν να παρέχουν έργο σύμφωνα με 
υπόδειξη του Διευθυντή του Π.Μ.Σ. Σε περίπτωση που 
υπότροφος μεταπτυχιακός φοιτητής δεν είναι συνεπής 
με τις υποχρεώσεις του, η Συνέλευση του Τμήματος προ¬ 
βαίνει σε ανάκληση και διακοπή της υποτροφίας του. Σε 
περίπτωση που μεταπτυχιακός φοιτητής έχει υποτροφία 
ή επιχορήγηση από άλλο φορέα, δεν δικαιούται υποτρο¬ 
φία από το Π.Μ.Σ. 

Με απόφαση της Συνέλευσης του Τμήματος ο αριθμός 
των υποτρόφων μπορεί να αυξάνεται. 

10. Οι αιτήσεις των υποψηφίων που δεν έγιναν δεκτοί, 
καθώς και τα δικαιολογητικά που τις συνόδευαν, κατα- 
στρέφονται μετά πάροδο τριών (3) μηνών. Τα παρουσι- 
ολόγια των μαθημάτων καταστρέφονται μετά πάροδο 
ενός (1) ακαδημαϊκού έτους από το εξάμηνο συμπλήρω¬ 
σης τους. Οι εργασίες των μεταπτυχιακών φοιτητών και 
τα γραπτά των εξετάσεων καταστρέφονται μετά πάροδο 
ενός (1) ακαδημαϊκού έτους. 

Άρθρο 6 

Πρόγραμμα Σπουδών 

1. Το σύνολο των πιστωτικών μονάδων (Ε0Τ5) που 
απαιτούνται για την απόκτηση του Δ.Μ.Σ. ανέρχεται σε 
εκατόν είκοσι (120). 

2. Η γλώσσα διδασκαλίας των μαθημάτων και της 
συγγραφής της διπλωματικής εργασίας είναι η ελληνική. 

3. Για την απονομή του Διπλώματος Μεταπτυχιακών 
Σπουδών (Δ.Μ.Σ.) απαιτείται η επιτυχής εξέταση στα 
προβλεπόμενα μαθήματα του Π.Μ.Σ. καθώς και η επιτυ¬ 
χής αξιολόγηση της Διπλωματικής Εργασίας. Η επιλογή 
του μαθήματος ως κυρίου καθορίζει το γνωστικό αντι¬ 
κείμενο της Διπλωματικής Εργασίας και την ειδίκευση 
στο Δίπλωμα Μεταπτυχιακών Σπουδών. 

4.0 παρακάτω Πίνακας παρουσιάζει τα διδασκόμενα 
μαθήματα και τις αντιστοιχούσες Ε0Τ5. 


Α' ΕΞΑΜΗΝΟ 

(Επιλέγεται ένα μάθημα ως κύριο και δυο μαθήματα ως δευ- 
τερεύοντα επιστημονικά αντικείμενα) 

Β'ΕΞΑΜΗΝΟ 

(Επιλέγεται ένα μάθημα ως κύριο και δυο μαθήματα ως δευ¬ 
τερεύοντα επιστημονικά αντικείμενα) 

ΜΑΘΗΜΑΤΑ 

Ε0Τ5 

ΜΑΘΗΜΑΤΑ 

Ε0Τ5 

(Κύρια επιστημονικά αντικείμενα) 

(Κύρια επιστημονικά αντικείμενα) 

Ποινικό Δίκαιο 

10 

Ποινικό Δίκαιο 

10 

Ποινική Δικονομία 

10 

Ποινική Δικονομία 

10 

Εγκληματολογικές Επιστήμες 

10 

Εγκληματολογικές Επιστήμες 

10 

(Δευτερεύοντα επιστημονικά αντικείμενα) 

(Δευτερεύοντα επιστημονικά αντικείμενα) 

Ειδικοί Ποινικοί Νόμοι 

10 

Ειδικοί Ποινικοί Νόμοι 

10 

Ειδικά θέματα Ποινικής Δικονομίας 

10 

Ειδικά θέματα Ποινικής Δικονομίας 

10 

ΣΥΝΟΛΟ 

30 

ΣΥΝΟΛΟ 

30 

Γ' ΕΞΑΜΗΝΟ 

(Επιλέγεται ένα μάθημα ως κύριο και δυο μαθήματα ως δευ- 
τερεύοντα επιστημονικά αντικείμενα) 

ΔΈΞΑΜΗΝΟ 

(Επιλέγεται ένα μάθημα ως κύριο και δυο μαθήματα ως δευ¬ 
τερεύοντα επιστημονικά αντικείμενα και συγγράφεται παράλ¬ 
ληλα η Μ.Δ.Ε.) 

ΜΑΘΗΜΑΤΑ 

Ε(ΙΤ5 

ΜΑΘΗΜΑΤΑ 

Ε0Τ5 

(Κύρια επιστημονικά αντικείμενα) 

(Κύρια επιστημονικά αντικείμενα) 

Ποινικό Δίκαιο 

10 

Ποινικό Δίκαιο 

4 

Ποινική Δικονομία 

10 

Ποινική Δικονομία 

4 

Εγκληματολογικές Επιστήμες 

10 

Εγκληματολογικές Επιστήμες 

4 

(Δευτερεύοντα επιστημονικά αντικείμενα) 

(Δευτερεύοντα επιστημονικά αντικείμενα) 

Ειδικοί Ποινικοί Νόμοι 

10 

Ειδικοί Ποινικοί Νόμοι 

4 

Ειδικά θέματα Ποινικής Δικονομίας 

10 

Ειδικά θέματα Ποινικής Δικονομίας 

4 



Μεταπτυχιακή Διπλωματική Εργασία 

18 

ΣΥΝΟΛΟ 

30 

ΣΥΝΟΛΟ 

30 

Γενικό Σύνολο: 120 Ε0Τ5 


Το γενικό περιεχόμενο των παραπάνω μαθημάτων 
καθορίζεται ως εξής: 

1. ΠΟΙΝΙΚΟ ΔΙΚΑΙΟ. 

Σκοπό του μαθήματος αποτελεί η εμβάθυνση σε δυ¬ 
σχερή δογματικά και ερμηνευτικά ζητήματα από το κλα¬ 
σικό πεδίο του Ποινικού Δικαίου. 

Η έμφαση δίνεται στη συστηματική και διεξοδική προ¬ 
σέγγιση των κλασικών δογματικών ζητημάτων του Γενι¬ 
κού Μέρους του ΠΚ, σε επιλεγμένα θέματα του Ειδικού 
Μέρους του ΠΚ καθώς και στην άμεση κατανόηση και 
ερμηνεία νέων διατάξεων που κατά καιρούς εισάγονται, 
καθώς και στην αξιολόγηση σημαντικών νέων δικαστι¬ 
κών αποφάσεων κάθε φορά που εκδίδονται. 

Η διδασκαλία του μαθήματος βασίζεται στην προφορι¬ 
κή παράδοση από τους διδάσκοντες και την προφορική 
συζήτηση, δεδομένου ότι κεντρικό ζητούμενο είναι ο 
επιστημονικός διάλογος και η όσο το δυνατόν πιο ενεργή 
συμμετοχή των φοιτητών, ενώ εκπονείται και εργασία 
υπό την καθοδήγηση των διδασκόντων. 

2. ΕΙΔΙΚΟΙ ΠΟΙΝΙΚΟΙ ΝΟΜΟΙ 

Σκοπό του μαθήματος αποτελεί η εμβάθυνση σε δυ¬ 
σχερή δογματικά και ερμηνευτικά ζητήματα από το δυ¬ 
ναμικό πεδίο των Ειδικών Ποινικών Νόμων. 

Η ύλη διαμορφώνεται σε δύο ενότητες: στους ειδικούς 
νόμους που τυποποιούν οργανωμένη εγκληματικότητα, 
όπως η νομοθεσία για τα ναρκωτικά, το ξέπλυμα βρόμι¬ 
κου χρήματος, οι αρχαιότητες, η παράτυπη μετανάστευ¬ 
ση, και στους ειδικούς ποινικούς νόμους που αφορούν 
σύγχρονα πεδία της οικονομικής εγκληματικότητας με 
έμφαση στο νόμο περί προστασίας της δημόσιας πε¬ 
ριουσίας, των οικονομικών συμφερόντων της ΕΕ, της 
φοροδιαφυγής κ.λπ. 

Η διδασκαλία του μαθήματος βασίζεται στην προφο¬ 
ρική παράδοση από τους διδάσκοντες και την συζήτηση 
στην αίθουσα, δεδομένου ότι κεντρικό ζητούμενο είναι ο 
επιστημονικός διάλογος και η όσο το δυνατόν πιο ενεργή 
συμμετοχή των φοιτητών, ενώ εκπονείται και εργασία 
υπό την καθοδήγηση των διδασκόντων. 


3. ΠΟΙΝΙΚΗ ΔΙΚΟΝΟΜΙΑ. 

Σκοπό του μαθήματος αποτελεί η εμβάθυνση σε δυ¬ 
σχερή δογματικά και ερμηνευτικά ζητήματα από το κλα¬ 
σικό πεδίο του Ποινικού Δικονομικού Δικαίου. 

Αντικείμενο των μαθημάτων αποτελούν σταθερά δύο 
κεντρικοί θεματικοί άξονες του Ποινικού Δικονομικού 
Δικαίου: εξετάζονται διαδοχικά και ολοκληρωμένα, κατά 
ακαδημαϊκό έτος, αφενός ζητήματα που αφορούν την 
Απόδειξη στην Ποινική Διαδικασία (ενδεικτικά αναφέ- 
ρονται σε αυτό το πλαίσιο ζητήματα που άπτονται των 
θεμελιωδών δικονομικών αρχών που διέπουν την ποι¬ 
νική απόδειξη, οι αποδεικτικές απαγορεύσεις, ειδικότε¬ 
ρα ζητήματα των επιμέρους αποδεικτικών μέσων) και 
αφετέρου ζητήματα των Ενδίκων Μέσων στο πλαίσιο 
της Ποινικής Δίκης (ενδεικτικά σε αυτό το πλαίσιο αναφέ- 
ρονται η κανονιστική θεμελίωση των ενδίκων μέσων, οι 
αρχές των ενδίκων μέσων, τα αποτελέσματα τους, ειδικά 
ζητήματα των επιμέρους ενδίκων μέσων, ο αναιρετικός 
έλεγχος και οι αναιρετικοί λόγοι). 

Η διδασκαλία του μαθήματος βασίζεται στον συνδυα¬ 
σμό προφορικής παράδοσης από τους διδάσκοντες, την 
παρουσίαση εργασιών και την προφορική συζήτηση, 
δεδομένου ότι κεντρικό ζητούμενο είναι ο επιστημονικός 
διάλογος και η όσο το δυνατόν πιο ενεργή συμμετοχή 
των φοιτητών. 

4. ΕΙΔΙΚΑ ΘΕΜΑΤΑ ΠΟΙΝΙΚΗΣ ΔΙΚΟΝΟΜΙΑΣ. 

Σκοπό του μαθήματος αποτελεί η εμβάθυνση σε σύγ¬ 
χρονα δυσχερή δογματικά και ερμηνευτικά ζητήματα 
του ευρύτερου Ποινικού Δικονομικού Δικαίου, εθνικού 
και ευρωπαϊκού. 

Κριτήριο για την επιλογή του καταλόγου των θεματι¬ 
κών του μαθήματος, οι οποίες παρουσιάζουν ιδιαίτερη 
ποικιλία, ανανεώνονται δε κάθε έτος προκειμένου να 
προσαρμόζονται στις νομολογιακές και κανονιστικές 
εξελίξεις, είναι η δογματική και ερμηνευτική περιπλο- 
κότητα των ζητημάτων, η ερμηνευτική πολυφωνία και οι 
αποκλίσεις μεταξύ θεωρίας και πράξης, σε συνδυασμό 
πάντα με τη νομολογιακή και νομοθετική επικαιρότητα. 

Η διδασκαλία του μαθήματος βασίζεται στον συνδυα¬ 
σμό προφορικής παράδοσης από τους διδάσκοντες, την 
παρουσίαση εργασιών εκ μέρους των μεταπτυχιακών 
φοιτητών και την προφορική συζήτηση, με κεντρικό 
ζητούμενο την προαγωγή του επιστημονικού διαλόγου 
με την ενεργή συμμετοχή των φοιτητών. 

5. ΕΓΚΛΗΜΑΤΟΛΟΓΙΚΕΣ ΕΠΙΣΤΗΜΕΣ 

Αντικείμενο του ΠΜΣ στις Εγκληματολογικές Επιστή¬ 
μες αποτελεί η εμβάθυνση σε ειδικά θέματα Εγκληματο¬ 
λογίας, Σωφρονιστικής και Αντεγκληματικής Πολιτικής, 
και η παρακολούθηση και η ενασχόληση με νέες τάσεις 
και πορίσματα των επιστημών αυτών. 

Η διδασκαλία του μαθήματος βασίζεται στην προφο¬ 
ρική παράδοση από τους διδάσκοντες και την συζήτηση 
στην αίθουσα, δεδομένου ότι κεντρικό ζητούμενο είναι ο 
επιστημονικός διάλογος και η όσο το δυνατόν πιο ενεργή 
συμμετοχή των φοιτητών, ενώ εκπονείται και εργασία 
υπό την καθοδήγηση των διδασκόντων. 

Η ανακατανομή των αντικειμένων των μαθημάτων/ 
διαλέξεων/σεμιναρίων μεταξύ εξαμήνων μπορεί να 
επέλθει με αποφάσεις των αρμόδιων οργάνων και τρο¬ 
ποποίηση του παρόντος Κανονισμού Μεταπτυχιακών 
Σπουδών. 5. Η έναρξη και λήξη των εξαμήνων καθορί¬ 
ζεται από τη Συνέλευση του Τμήματος. Η διεξαγωγή του 
Π.Μ.Σ. άρχεται το πρώτο δεκαπενθήμερο του Οκτωβρί¬ 
ου εκάστου έτους. Χωρεί ανά δεκαπενθήμερο, διαρκεί 
δε κατ'ελάχιστον δώδεκα (12) διδακτικές ώρες, οι οποίες 
κατανέμονται μεταξύ των διδασκομένων μαθημάτων και 
εκτείνονται υποχρεωτικά σε δύο διαδοχικές ημέρες, οι 
οποίες ορίζονται από τους υπεύθυνους διδάσκοντες. 
Η αύξηση των ωρών διδασκαλίας και η μεταβολή της 
κατανομής του χρόνου διδασκαλίας αποφασίζεται από 
τη Συνέλευση τουΤμήματος με εισήγηση του Διευθυντή 
του Π.Μ.Σ. Ο τρόπος αναπλήρωσης των μαθημάτων απο- 
φασίζεται από την Συντονιστική Επιτροπή. 

6. Η διδασκαλία έγκειται στην εις βάθος αντιμετώ¬ 
πιση ειδικών ζητημάτων των αντίστοιχων γνωστικών 
πεδίων. Διεξάγεται με εισηγήσεις και διαλέξεις από τους 
διδάσκοντες, με ανάλυση συγκεκριμένων υποθέσεων 
(ς35θ 5ΐυάίθ5), με επιστημονική ανάλυση και συζήτηση 
επί των θεμάτων των παρουσιαζόμενων εργασιών από 
τους φοιτητές ή με οποιονδήποτε άλλο τρόπο που κατά 
την κρίση των διδασκόντων συμβάλλει στην αρτιότερη 
επιστημονική προσέγγιση του αντικειμένου και κατάρ¬ 
τιση του μεταπτυχιακού φοιτητή. 

7. Τα μαθήματα του Π.Μ.Σ. διδάσκονται από τα μέλη 
ΔΕΠ του Τμήματος Νομικής και άλλων Τμημάτων του 
Δημοκρίτειου Πανεπιστημίου Θράκης, ή άλλων Πανε¬ 
πιστημίων της ημεδαπής, τα αφυπηρετήσαντα μέλη 
ΔΕΠ του Τμήματος Νομικής του Δ.Π.Θ., καθώς και από 
άλλες κατηγορίες διδασκόντων, σύμφωνα με τις διατά¬ 
ξεις του εκάστοτε ισχύοντος νόμου, η δε ανάθεση της 
διδασκαλίας ορίζεται με απόφαση της Συνέλευσης του 
Τμήματος, μετά από εισήγηση του Διευθυντή του Π.Μ.Σ. 
Η πρόσκληση, οι προϋποθέσεις και οι όροι απασχόλησης 
των αφυπηρετησάντων μελών Δ.Ε.Π. και κάθε σχετικό 
με αυτούς θέμα αποφασίζεται από τη Συνέλευση του 
Τμήματος, μετά από εισήγηση του Διευθυντή του Π.Μ.Σ. 

8. Επιτρέπεται, έως και την έναρξη του τρίτου εξαμή¬ 
νου, η μεταβολή του κύριου μαθήματος. 


Άρθρο 7 

Οργάνωση της Διδασκαλίας - 
Υποχρεώσεις των φοιτητών 

1. Οι μεταπτυχιακοί φοιτητές του Προγράμματος 
Μεταπτυχιακών Σπουδών «ΠΡΟΓΡΑΜΜΑ ΜΕΤΑΠΤΥΧΙ¬ 
ΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ» πρέπει να παρακολουθούν τακτικά όλα τα 
μαθήματα του προγράμματος και να μετέχουν ενεργά 
στις συζητήσεις, παρουσιάσεις και λοιπές ερευνητικές 
δραστηριότητες του Προγράμματος. Η παρουσία τους 
ελέγχεται από τους διδάσκοντες και η επίδοση τους αξι¬ 
ολογείται διαρκώς από αυτούς. 

2. Ως τακτική παρακολούθηση νοείται η συμμετοχή 
των μεταπτυχιακών φοιτητών τουλάχιστον στο 60% 
των διδακτικών ωρών, ανά εξάμηνο. Ο μεταπτυχιακός 
φοιτητής μπορεί να δικαιολογήσει επιπρόσθετα μέχρι 
10% των διδακτικών ωρών ανά εξάμηνο. Σε περίπτωση 
που οι ανά εξάμηνο απουσίες υπερβαίνουν το 40% των 
διδακτικών ωρών προσαυξημένων με τις ώρες απουσίας 
που έχουν δικαιολογηθεί, ο φοιτητής επαναλαμβάνει 
το εξάμηνο. Σε περίπτωση των ως άνω απουσιών και 
κατά το επαναλαμβανόμενο εξάμηνο, η Συνέλευση του 
Τμήματος, μετά από εισήγηση του Διευθυντή του Π.Μ.Σ., 
μπορεί να αποφασίσει τη διαγραφή του φοιτητή. 

3. Οι φοιτητές εκπονούν υποχρεωτικά εργασία σε κάθε 
ένα από τα επιλεγέντα μαθήματα. Δεν απαιτείται εργασία 
στο κύριο μάθημα του δ' εξαμήνου. 

4. Παραβίαση ακαδημαϊκών κανόνων ή του δικαίου 
της πνευματικής ιδιοκτησίας περί μη αντιγραφής κ.λπ. 
για οποιαδήποτε εργασία που εκπονείται στο πλαίσιο 
του μεταπτυχιακού, συνιστά βαρύτατο πειθαρχικό πα¬ 
ράπτωμα. 

5. Φοιτητής που διαπιστώνεται ότι αντιγράφει στις εξε¬ 
τάσεις ή υποπίπτει σε λογοκλοπή κατά την εκπόνηση ερ- 
γασιών/ασκήσεων εξαμήνων θα λαμβάνει απορριπτικό 
βαθμό στο αντίστοιχο μάθημα και θα υποχρεούται να 
παρακολουθήσει το μάθημα στο επόμενο εξάμηνο που 
αυτό προσφέρεται. Σε περίπτωση υποτροπής στο ίδιο ή 
σε άλλο μάθημα, αποβάλλεται από το Π.Μ.Σ. μετά από 
απόφαση της Συνέλευσης του Τμήματος. Σε περίπτω¬ 
ση λογοκλοπής στη διπλωματική εργασία, η Συνέλευση 
τουΤμήματος μπορεί, με απόφαση της, αντί της διαγρα¬ 
φής από το Πρόγραμμα, να επιβάλλει στον φοιτητή να 
προτείνει στην Σ.Ε. διαφορετικό θέμα διπλωματικής ερ¬ 
γασίας με άλλον επιβλέποντα καθηγητή. Εάν έχει ήδη 
αποφοιτήσει, ανακαλείται το Μεταπτυχιακό Δίπλωμα 
με απόφαση της Συνέλευσης του Τμήματος, μετά από 
εισήγηση του επιβλέποντα Καθηγητή και των μελών της 
εξεταστικής επιτροπής. 

6. Οι φοιτητές εξετάζονται μετά το πέρας των εξαμή¬ 
νων στα μαθήματα διδασκαλίας των εξαμήνων αυτών 
(εξετάσεις προόδου), προφορικώς ή γραπτώς, μετά από 
απόφαση των διδασκόντων καθηγητών. Οι εξετάσεις 
προόδου γίνονται μετά το πέρας του κάθε εξαμήνου (τον 
Ιανουάριο για το α' και γ' εξάμηνο και τον Ιούνιο για το 
β' και δ'εξάμηνο). Σε περίπτωση αποτυχίας ή μη προσέ¬ 
λευσης του φοιτητή, οι επαναληπτικές εξετάσεις γίνονται 
τον Σεπτέμβριο του ίδιου έτους. Η ακριβής ημερομηνία 
και το χρονικό διάστημα των εξετάσεων ορίζεται από τη 

Συντονιστική Επιτροπή του Π.Μ.Σ. Εάν ο φοιτητής δεν 
προσέλθει ή αποτύχει και στις επαναληπτικές εξετάσεις, 
επαναλαμβάνει το οικείο εξάμηνο. 

7. Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών ορίζεται από το 
μηδέν (0) ως το δέκα (10), με κατώτατο όριο επιτυχίας το 
πέντε(5). Η αξιολόγηση σε κάθε μάθημα συγκαθορίζεται 
από την επίδοση στις εξετάσεις του κάθε μαθήματος, 
το βαθμό αξιολόγησης της εργασίας στο συγκεκριμένο 
μάθημα και της παρουσίας του μεταπτυχιακού φοιτητή 
στις παραδόσεις του μαθήματος. Η αντίστοιχη κλίμακα 
βαθμολογίας Ε(ΙΤ5 έχει ως εξής: Α (10-9), Β (8), 0 (7), ϋ 
(6), Ε (5), Ε (4-0 αποτυχία). 

8. Προϋπόθεση για τη λήψη του Μεταπτυχιακού Τίτλου 
Σπουδών είναι η λήψη προβιβάσιμου βαθμού στα μαθή¬ 
ματα όλων των εξαμήνων και η επιτυχής υποστήριξη της 
Μεταπτυχιακής Διπλωματικής Εργασίας. Η μεταπτυχιακή 
διπλωματική εργασία εκπονείται υποχρεωτικά σε θέμα 
που εντάσσεται στα γνωστικά αντικείμενα του επιλεγέ- 
ντος κυρίου μαθήματος. Η επιλογή θέματος Μεταπτυχι¬ 
ακής Διπλωματικής Εργασίας γίνεται πριν από το πέρας 
του γ' εξαμήνου σε συνεννόηση με τον επιβλέποντα Κα¬ 
θηγητή, υπό την επίβλεψη και επιμέλεια του Διευθυντή 
του Π.Μ.Σ. 

9. Η Σ.Ε. αμελλητί πριν από την επιλογή του θέματος 
της Μεταπτυχιακής Διπλωματικής Εργασίας από τον 
υποψήφιο, ορίζει με απόφαση της τον επιβλέποντα της 
διπλωματικής εργασίας και αμέσως μετά την επιλογή 
του θέματος συγκροτεί την τριμελή εξεταστική επιτροπή 
στην οποία συμμετέχει και ο επιβλέπων. Η διπλωματική 
εργασία υποβάλλεται προς κρίση το αργότερο μέχρι το 
Σεπτέμβριο του επομένου του δ' εξαμήνου φοίτησης 
έτους, υποστηρίζεται δε προφορικά και αξιολογείται 
από την ως άνω επιτροπή το αργότερο μέχρι το τέλος 
του ημερολογιακού έτους της ίδιας χρονιάς. Για την πι¬ 
στοποίηση της αξιολόγησης συντάσσεται πρακτικό της 
επιτροπής. 

10. Επιτρέπεται, σε εξαιρετικές περιπτώσεις, η ανα¬ 
στολή φοίτησης μεταπτυχιακού φοιτητή μέχρι δώδεκα 
(12) μήνες, με απόφαση της Συνέλευσης του Τμήματος, 
η οποία θα καθορίζει τις υποχρεώσεις του φοιτητή μετά 
την ανάκτηση της φοιτητικής του ιδιότητας. 

Άρθρο 8 

Μεταπτυχιακό Δίπλωμα Ειδίκευσης 

1. Στον φοιτητή που πέτυχε σε όλες τις εξετάσεις και 
στην τελική αξιολόγηση της Μεταπτυχιακής Διπλωμα¬ 
τικής Εργασίας, απονέμεται Μεταπτυχιακό Δίπλωμα 
Ειδίκευσης (Μ.Δ.Ε.) με τίτλο «ΠΡΟΓΡΑΜΜΑ ΜΕΤΑΠΤΥ¬ 
ΧΙΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ», με έμφαση στις επιστημονικές ειδικεύ¬ 
σεις: (α) Ποινικού Δικαίου, ή (β) Ποινικής Δικονομίας, ή 
(γ) Εγκληματολογικών Επιστημών. 

2. Βαθμός του Διπλώματος είναι ο μέσος όρος του βαθ¬ 
μού της Μεταπτυχιακής Εργασίας και του μέσου όρου 
των εξετάσεων σε όλα τα μαθήματα. Για την εξαγωγή 
του μέσου όρου αυτού ο βαθμός της μεταπτυχιακής 
εργασίας έχει συντελεστή 60% και ο μέσος όρος των 
βαθμών των εξετάσεων έχει συντελεστή 40%. Ο βαθμός 


του μεταπτυχιακού διπλώματος ειδίκευσης, εξαγόμενος 
κατά τα παραπάνω, ορίζεται σε άριστα (Μ.Ο. 8,50-10), 
λίαν καλώς (Μ.Ο. 6,50-8,49) και καλώς (Μ.Ο. 5-6,50). 

Άρθρο 9 

Έσοδα - Κάλυψη λειτουργικών εξόδων του Π.Μ.Σ. 

1. ΤΟ Π.Μ.Σ. λειτουργεί χωρίς δίδακτρα ή τέλη φοίτη¬ 
σης. Τα έσοδα του προέρχονται από τον προϋπολογισμό 
του Δ.Π.Ο., τον προϋπολογισμό του Υπουργείου Παιδεί¬ 
ας, Έρευνας και θρησκευμάτων, μέρος των εσόδων του 
ΕΛΚΕ. 

2. Ως δαπάνες λειτουργίας του Π.Μ.Σ ορίζονται ενδει¬ 
κτικά οι ακόλουθες: 

Λειτουργικά έξοδα του Π.Μ.Σ. 

Ανθρώπινο δυναμικό (Εξωτερικοί συνεργάτες - προσκλή¬ 
σεις επιστημόνων άλλων Παν/μίων) για την αναπτυξι¬ 
ακή προοπτική του Π.Μ.Σ.: «ΠΡΟΓΡΑΜΜΑ ΜΕΤΑΠΤΥΧΙ¬ 
ΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ» 

Συντήρηση και ανανέωση υλικοτεχνικής υποδομής, ανα¬ 
βάθμιση αιθουσών διδασκαλίας, και εργαστηρίων του 
Π.Μ.Σ.:«ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙ¬ 
ΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 

Καταβολή συνδρομών σε έγκυρα επιστημονικά περιοδι¬ 
κά ήουιτιβίϊ) και βάσεις δεδομένων (031303565) καθώς 
και προμήθεια επιστημονικών βιβλίων των γνωστικών 
αντικειμένων του Π.Μ.Σ.: «ΠΡΟΓΡΑΜΜΑ ΜΕΤΑΠΤΥΧΙΑ¬ 
ΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ 
ΕΠΙΣΤΗΜΩΝ» 

Διάχυση, ψηφιακή και αναλογική των αποτελεσμάτων 
του Π.Μ.Σ.: «ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 

Έξοδα διοργάνωσης επιστημονικών συνεδρίων, συ¬ 
μποσίων και ημερίδων με κύριο διοργανωτή το Π.Μ.Σ.: 
«ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ 
ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 

Κάλυψη μέρους άλλων λειτουργικών δαπανών του Π.Μ.Σ.: 
«ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ 
ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» 

Με απόφαση των αρμοδίων οργάνων είναι δυνατή η 
τροποποίηση των ως άνω δαπανών. 

Άρθρο 10 

Αξιολόγηση 

Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος με την 
ίδια μέθοδο αξιολόγησης με αυτήν του πρώτου κύκλου 
σπουδών του Τμήματος Νομικής. 

Άρθρο 11 

Ωρομίσθιοι Μεταπτυχιακοί Φοιτητές 

Μεταπτυχιακοί φοιτητές μπορούν να προσλαμβάνο¬ 
νται με ωριαία αντιμισθία, κατά τους όρους της παρ. 7 
του άρθρου 28 του ν. 2083/1992, όπως συμπληρώθηκε 
και ισχύει, με προηγούμενη απόφαση της Συνέλευσης, 
μετά από εισήγηση του Διευθυντή του Π.Μ.Σ. 

Άρθρο 12 
Διάρκεια του ΠΜΣ 

Το Π.Μ.Σ. θα λειτουργήσει θα λειτουργήσει μέχρι και 
το ακαδημαϊκό έτος 2022 - 2023. Η διάρκεια του μπορεί 
να παραταθεί με απόφαση της Συνέλευσης του Τμήματος 
Νομικής του Δ.Π.Θ., μετά από αίτημα του Διευθυντή του 
Π.Μ.Σ. και προηγούμενη σύμφωνη απόφαση τηςΣ.Ε. 


Άρθρο 13 
Άοιπά ζητήματα 

Οποιαδήποτε άλλα ζητήματα, τα οποία έχουν σχέση με 
την οργάνωση και λειτουργία του παρόντος Π.Μ.Σ. και 
δεν ρυθμίζονται από την Πανεπιστημιακή νομοθεσία ή 
τον παρόντα Κανονισμό αποφασίζονται από τη Συνέ¬ 
λευση του Τμήματος. 


ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Α.Μ.Σ.) των Π.Μ.Σ. του 
Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών 

3) Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π. 
Μ. Σ. Τμήματος του Δ.Π. Θ. 

1. Τύποτ Δίπλώαατοτ Μεταπτυνίακών Σπουδών ίΔ.Μ.Σ.1 των Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 
ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

«ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
ΠΟΙΝΙΚΩΝ ΚΑΙ ΕΓΚΛΗΜΑ ΤΟΛ ΟΓΙΚΩΝ ΕΠΙΣΤΗΜΩΝ» 


Ο/Η (ονοματεπώνυμο) του ( πατρώνυμο ) από (όνομα πόλης) πτυχιούχος του Τμήματος 
(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο «ΠΡΟΓΡΑΜΜΑ ΜΕΤΑΠΤΥΧΙΑΚΩΝ 
ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» του Τμήματος 
Νομικής του Δημοκρίτειου Πανεπιστημίου Θράκης και την ολοκλήρωση των 
προβλεπόμενων από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών, στην Ειδίκευση (ονομασία Ειδίκευσης) με το 
βαθμό: 


«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 


Ο ΚΟΣΜΗΤΩΡ 


ΤΗΣ ΝΟΜΙΚΗΣ ΣΧΟΛΗΣ 


ΤΟΥ ΔΗΜΟΚΡΙΤΕΙΟΥ 


ΤΟΥ ΔΗΜΟΚΡΙΤΕΙΟΥ 


ΠΑΝΕΠΙΣΤΗΜΙΟΥ 


ΠΑΝΕΠΙΣΤΗΜΙΟΥ 


ΘΡΑΚΗΣ 


ΘΡΑΚΗΣ 


Ο ΓΡΑΜΜΑΤΕΑΣ ΤΟΥ ΤΜΗΜΑΤΟΣ ΝΟΜΙΚΗΣ 


ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 





Τεύχος Β' 3341/10.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


41989 


2. Τύπος Πιστοποιητικού ολοκλήρωσης Μεταπτυγιακών Σπουδών 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 


ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Όνομα Επώνυμο Πατρώνυμο του μεταπτυχιακού φοιτητή/τριας) 
από (όνομα πόλης), Πτυχιούχο (όνομα Τμήματος) του Πανεπιστημίου (όνομα 
Πανεπιστημίου), μετά τη νόμιμη διαδικασία και αφού εξεπλήρωσε επιτυχώς όλες τις 
υποχρεώσεις του/της, στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών Σπουδών του 
Προγράμματος Μεταπτυχιακών Σπουδών με τίτλο «ΠΡΟΓΡΑΜΜΑ 
ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑΤ ΟΛΟΓΙΚΩΝ 
ΕΠΙΣΤΗΜΩΝ» του Τμήματος Νομικής του Δημοκριτείου Πανεπιστημίου Θράκης, 
στην Ειδίκευση (ονομασία Ειδίκευση), με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της 
χορηγείται για κάθε νόμιμη χρήση. 

Πόλη (όνομα πόλης) Ημερομηνία (ημέρα-μήνας-έτος) 

Ο/Η Γραμματέας του Τμήματος 

(υπογραφή-σφραγίδα) 

3. Τύπος Βεβαίωσης Αναλυτικής Βαθμολογίας Μεταπτυχιακού Φοιτητή 

Π.Μ.Σ. Τμήματος του Α.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΝΟΜΙΚΗ ΣΧΟΛΗ 
ΤΜΗΜΑ ΝΟΜΙΚΗΣ 

Πόλη. 

Αριθ. Πρωτ. 

ΒΕΒΑΙΩΣΗ 


Βεβαιώνεται ότι ο/η κύριος/κυρία (Όνομα Επώνυμο Πατρώνυμο) Πτυχιούχος του (Τμήμα 
Σχολή Πανεπιστήμιο), ο οποίος είχε εισαχθεί το ακαδημαϊκό έτος (αναγραφή ακ. έτους) 
στο Π.Μ.Σ. του Τμήματος Νομικής της Νομικής Σχολής του Δημοκριτείου 
Πανεπιστημίου Θράκης με τίτλο «ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
ΠΟΙΝΙΚΩΝ ΚΑΙ ΕΓΚΛΗΜΑΤΟΛΟΓΙΚΩΝ ΕΠΙΣΤΗΜΩΝ» διάρκειας τεσσάρων εξαμήνων, 
εξετάσθηκε επιτυχώς στα δώδεκα απαιτούμενα μεταπτυχιακά μαθήματα της Ειδίκευσης 
(<ονομασία Ειδίκευσης και έλαβε την παρακάτω βαθμολογία σε κάθε μάθημα: 


Α/Α ΜΑΘΗΜΑ Δ.Μ. Π.Μ.ΒΑΘΜΟΣ ΕΞΑΜΗΝΟ 


1 . 

2 . 

3. 

4. 

5. 

6 . 


π.χ. Δέκα (10) 


7. 

8 . 

9. 

10 . 
11 . 
12 . 


Ο/Η ανωτέρω στις ( ημερομηνία ) ανέπτυξε τη Μεταπτυχιακή Διπλωματική Εργασία 
(Μ.Δ.Ε.) του/της δημοσία ενώπιον της αρμόδιας Εξεταστικής Επιτροπής, η οποία την 
ενέκρινε, τη βαθμολόγησε με το βαθμό (αναγραφή βαθμού) και πρότεινε την απονομή 
στον/ην ανωτέρω του Διπλώματος Μεταπτυχιακών Σπουδών του Τμήματος Νομικής της 
Νομικής Σχολής του Δημοκρίτειου Πανεπιστημίου Θράκης στην Ειδίκευση (ονομασία 
Ειδίκευσης). 

Ο Γενικός Μέσος Όρος βαθμολογίας του/της ανωτέρω (με ακρίβεια δύο δεκαδικών 
ψηφίων) λαμβάνοντας υπόψη της διδακτικές μονάδες των επί μέρους μαθημάτων 
(αριθμός διδακτικών μονάδων μαθημάτων) και της Μεταπτυχιακής Διπλωματικής 
Εργασίας ( αριθμός διδακτικών μονάδων διπλωματικής Εργασίας ) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


Με εντολή Πρύτανη 


Ο/Η Γ ραμματέας 
του Τμήματος 


(υπογραφή-σφραγίδα ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























